วีซ่าทำใจใช้จ่ายต่ำเป้าเชื่อปีหน้ากลับมาโตอีก
วีซ่ายอมรับใช้จ่าย ผ่านบัตรปี 2560 ต่ำเป้าจากบรรยากาศเศร้าสลด เชื่อปี 2561 กลับมาโต อีกครั้ง
9 ก.ย. 2560

วีซ่ายอมรับใช้จ่าย ผ่านบัตรปี 2560 ต่ำเป้าจากบรรยากาศเศร้าสลด เชื่อปี 2561 กลับมาโต อีกครั้งนายสุริพงษ์ ตันติยานนท์ ผู้จัดการวีซ่า ประจำประเทศไทย เปิดเผยว่า ยอดการใช้จ่ายผ่านบัตรเครดิตวีซ่าในปี 2560 หรือตั้งแต่วันที่ 1 ต.ค. 2559-30 ก.ย. 2560 คาดว่าจะเติบโต 7-9% ต่ำกว่าเป้าหมายที่คาดว่าจะเติบโตมากกว่า 10% แต่เป็นอัตราเติบโตสูงกว่าตลาดที่คาดว่าเติบโตเฉลี่ย 3-4%"การทำแผนธุรกิจปี 2560 ได้เริ่มในเดือน ก.ย.ปีที่แล้ว เพื่อเริ่มใช้ตั้งแต่เดือน ต.ค. 2559 เป็นต้นไป จึงไม่ได้รวมปัจจัยพิเศษในเดือน ต.ค.ปีที่แล้วเอาไว้ ซึ่งมีผลกับการจับจ่ายใช้สอยของผู้บริโภคอย่างมีนัยสำคัญ" นาย สุริพงษ์ กล่าวทั้งนี้ ตัวเลขการใช้จ่ายผ่านบัตรเครดิตจากธนาคารแห่งประเทศไทย (ธปท.) ในช่วง 6 เดือนแรก ระหว่างเดือน ต.ค. 2559-มี.ค. 2560 อยู่ที่ 1.6 แสนล้านบาท เพิ่มขึ้น 5.9% จากช่วงเดียวกันของปีก่อนสำหรับปี 2561 เบื้องต้นประเมินว่า การใช้จ่ายจะกลับมาเป็นปกติ และยอดการใช้จ่ายผ่านบัตรเครดิตวีซ่าจะเติบโต 2 หลักอีกครั้ง แต่ในช่วงเดือน ต.ค.ที่จะมีพระราชพิธีสำคัญ การใช้จ่ายจะเงียบไปบ้าง และเดือน พ.ย.-ธ.ค. 2560 การใช้จ่ายจะกลับมาอีกครั้งตามฤดูกาลส่งท้ายปีเก่าต้อนรับปีใหม่นายสุริพงษ์ กล่าวอีกว่า วีซ่าอยู่ระหว่างการพัฒนาโปรแกรมสำหรับกลุ่มลูกค้ามั่งคั่งมากขึ้น หลังพบว่า ยอดใช้จ่ายของลูกค้าผู้ถือบัตรวีซ่าในกลุ่มที่มีฐานะมั่งคั่งในประเทศไทยโตเป็น 3 เท่าของค่าเฉลี่ย แม้ว่าเศรษฐกิจจะชะลอตัว แต่ลูกค้ากลุ่มนี้ยังจับจ่ายใช้สอยอย่างเต็มที่โดยเฉพาะการ ท่องเที่ยวในต่างประเทศทั้งนี้ ในครึ่งปีแรกยอดใช้จ่ายโดยรวมทั้งหมดของกลุ่มที่มีฐานะมั่งคั่งโตสูงถึง 30% เมื่อเทียบกับปีที่ผ่านมา ซึ่งมากกว่ายอดรวมการเติบโตของผู้ถือบัตรทั้งหมดอยู่ที่ 11% อีกทั้งข้อมูลจากลูกค้าบัตรวีซ่าอินฟินิทที่มีเพียง 1% แต่มียอดการใช้จ่ายเป็นสัดส่วนถึง 8% และยอดการใช้จ่ายระหว่างประเทศยังโต 41%ปัจจุบันมีพันธมิตรธนาคารไทย 5 แห่ง ออกบัตรวีซ่าอินฟินิทและธนาคารไทย 7 แห่ง ออกบัตรวีซ่าซิกเนเจอร์ โดยวีซ่าพร้อมร่วมกับแต่ละธนาคารพัฒนาบริการและออกสิทธิพิเศษเหนือระดับสำหรับลูกค้ากลุ่มนี้-